Komission asetus (ETY) N:o 2101/92, annettu 24 päivänä heinäkuuta 1992, maataloustuotteiden tuonti-, ja vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä annetun asetuksen (ETY) N:o 3719/88 muuttamisesta



Virallinen lehti nro L 210 , 25/07/1992 s. 0018 - 0019

Suomenk. erityispainos Alue 3 Nide 43 s. 0167

Ruotsink. erityispainos Alue 3 Nide 43 s. 0167



KOMISSION ASETUS (ETY) N:o 2101/92, annettu 24 päivänä heinäkuuta 1992, maataloustuotteiden tuonti-, ja vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä annetun asetuksen (ETY) N:o 3719/88 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maataloustuotteiden yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(1), sellaisena kuin se on viimeksi muutettuna asetuksella (ETY) N:o 1738/92(2), ja erityisesti sen 12 artiklan 2 kohdan sekä muiden yhteisestä markkinajärjestelystä annettujen asetusten vastaavat säännökset, sekä katsoo, että määrällisten tuontirajoitusten hallinnointiin käytettäviltä tuontitodistuksilta voidaan edellyttää tavanomaista järjestelmää tiukempaa käyttöä koskevien todisteiden järjestelmää näiden määrällisten tuontirajoitusten hallinnon erityistarpeiden vuoksi; asetuksen (ETY) N:o 3719/88(3), sellaisena kuin se on viimeksi muutettuna asetuksella (ETY) N:o 1599/90(4), 33 artiklan 5 kohdassa säädetään 60 päivän määräajasta, kiintiön käyttöjakson päätteeksi nykyinen 60 päivän määräaika voi osoittautua liian pitkäksi; tätä määräaikaa on syytä lyhentää, saadun kokemuksen mukaan on suotavaa tarkistaa nyt vahvistetun erityismääräajan ylittämiseen liittyvät vaikutukset; erityismääräaikaa on mahdollista mukauttaa suhteessa todettuun viivästymään varmistaen kuitenkin samalla nyt annetun erityissäännön tehokkuus, ja tässä asetuksessa säädetyt toimenpiteet ovat kaikkien kyseisten hallintokomiteoiden lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3719/88 33 artiklan 5 kohta seuraavasti: "5 Niiden tuontitodistusten osalta, joihin tätä kohtaa on jonkin yhteisön säännöksen nojalla sovellettava 3 kohdasta poiketen 30 artiklassa tarkoitettu todiste on esitettävä 45 päivän kuluessa todistuksen voimassaolon päättymisestä, lukuun ottamatta ylivoimaista estettä. Kun 30 artiklassa tarkoitettu todiste todistuksen käytöstä toimitetaan säädetyn määräajan päätyttyä: a) jos todistus on käytetty kokonaan voimassaoloajan kuluessa, vakuus menetetään: - kiinteän vähennyksen osalta, joka vastaa 15 prosenttia todistuksessa ilmoitetusta vakuuden kokonaismäärästä, sekä - kolmea prosenttia todistuksessa ilmoitetun vakuuden kokonaismäärän ja edellisen luetelmakohdan nojalla menetykseksi lasketun määrän erotusta vastaavan määrän osalta kutakin todisteen esittämistä koskevan määräajan ylittävää päivää kohden; b) jos todistus on käytetty osittain voimassaoloajan kuluessa, vakuus menetetään: - todistuksessa ilmoitetun määrän 95 prosentin ja tosiasiallisesti tuodun määrän erotusta vastaavan määrän osalta sekä - kiinteästi tehtävänä vähennyksenä määrän osalta, joka vastaa 15 prosenttia edellisen luetelmakohdan nojalla tehdyn vähennyksen jälkeen jäljelle jäävästä vakuuden määrästä sekä - määrän osalta, joka vastaa kolmea prosenttia kahden edellisen alakohdan nojalla tehtyjen vähennysten jälkeen jäljelle jäävästä vakuuden määrästä kutakin todisteen esittämistä koskevan määräajan ylittävää päivää kohden." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Asetuksen (ETY) N:o 3719/88 33 artiklan 5 kohdan ensimmäisen alakohdan säännöksiä sovelletaan 1 päivästä tammikuuta 1993. Asetuksen (ETY) N:o 3719/88 33 artiklan 5 kohdan toisen alakohdan säännöksiä sovelletaan myös tämän asetuksen voimaantulohetkellä edelleen avoimiin asiakirjoihin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o L 281, 1.11.1975, s. 1 (2) EYVL N:o L 180, 1.7.1992, s. 1 (3) EYVL N:o L 331, 2.12.1988, s. 1 (4) EYVL N:o L 151, 15.6.1990, s. 29